《赠梁国惠康公主挽歌词二首》
唐代·权德舆

外馆嫔仪贵，中参睿渥深。初笄横白玉，盛服镂黄金。

风度箫声横，河低婺彩沈。夜台留册谥，凄怆即徽音。

杳霭异湘川，飘飖驾紫烟。凤楼人已去，鸾镜月空悬。

雾湿汤沐地，霜凝脂粉田。音容无处所，应在玉皇前。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。